

**REPUBLIKA HRVATSKA**

**Dubrovačko-neretvanska županija**

**Upravni odjel za zaštitu okoliša i**

**komunalne poslove**

**KLASA: 351-01/25-01/5**

**URBROJ: 2117-09/1-25-03**

Na temelju članka 17. stavka 2. Uredbe o informiranju i sudjelovanju javnosti i zainteresirane javnosti u pitanjima zaštite okoliša ("Narodne novine", br. 64/08) Upravni odjel za zaštitu okoliša i komunalne poslove Dubrovačko-neretvanske županije obavještava javnost i zainteresiranu javnost o upućivanju na

**JAVNU RASPRAVU**

**STUDIJE O UTJECAJU NA OKOLIŠ**

**ZAŠTITE OD POPLAVA NA SLIVOVIMA POLJA RASTOK I VRGORSKOG POLJA,**

**DUBROVAČKO-NERETVANSKA I SPLITSKO-DALMATINSKA ŽUPANIJA**

1. Ministarstvo zaštite okoliša i zelene tranzicije donijelo je Odluku o upućivanju na javnu raspravu Studije o utjecaju na okoliš zaštite od poplava na slivovima polja Rastok i Vrgoračkog polja, Dubrovačko-neretvanska i Splitsko-dalmatinska županija, u daljnjem tekstu: Studija. Prema zamolbi za pravnu pomoć, javnu raspravu o Studiji koordinira i provodi Upravni odjel za zaštitu okoliša i komunalne poslove Dubrovačko-neretvanske županije.
2. **Javna rasprava o Studiji trajat će 30 dana, u vremenu od 17. veljače do 18. ožujka 2025.**
3. Mjesta održavanja javnog uvida u Studiju su u službenim prostorijama Grada Ploče, Trg kralja Tomislava 23, Ploče, službenim prostorijama Grada Vrgorca, Tina Ujevića 8, Vrgorac i službenim prostorijama Općine Pojezerje, Otrić-Seoci 154/2, Otrić-Seoci, u roku određenom za javnu raspravu, svakog radnog dana od 9:00 –12:00 sati. Na mjestima javnog uvida bit će izložena cjelovita Studija i netehnički sažetak Studije te knjiga primjedbi. Obavijest o javnoj raspravi i cjelovita Studija te netehnički sažetak Studije bit će danom početka javne rasprave objavljeni na internetskim stranicama Ministarstva zaštite okoliša i zelene tranzicije.
4. **Javno izlaganje o Studiji održat će se u utorak, 11. ožujka 2025. u 11:00 sati, u Pučkom otvorenom učilištu Ploče, Gračka 2, u Pločama.**
5. Pisana mišljenja, prijedloge i primjedbe na Studiju, javnost i zainteresirana javnost može upisati u knjigu primjedbi na mjestima javnog uvida ili u pisanom obliku dostaviti na adresu: Dubrovačko-neretvanska županija, Upravni odjel za zaštitu okoliša i komunalne poslove, Vukovarska 16, 20000 Dubrovnik, ili na e-mail adresu: pisarnica@dnz.hr. u tijeku roka predviđenog za javnu raspravu.
6. Primjedbe i prijedlozi koji ne budu dostavljeni u roku i ne budu čitko napisani neće se uzeti u obzir u pripremi izvješća o javnoj raspravi.

PROČELNIK

Silvio Markota